സിംഗിള്സിനു പുറമെ മിക്സഡ് ഡബിള്സിലും സെമിയില് എത്തി ജ്യോക്കോവിച്ച് ഒളിമ്ബിക്സ് ഗ്രാമത്തില് ഏറ്റവും വലിയ ആകര്ഷണം ആയി ഇതിനകം മാറിയ നൊവാക് ജ്യോക്കോവിച്ച് കളത്തിലും തന്റെ സ്വാഭാവിക മികവ് കാത്ത് സൂക്ഷിക്കുന്നു. ഇന്ന് സിംഗിള്സ് ക്വാര്ട്ടര് ഫൈനല് മത്സര ശേഷം നടന്ന മിക്സഡ് ഡബിള്സ് ക്വാര്ട്ടര് ഫൈനലിലും അനായാസ ജയം ആണ് ജ്യോക്കോവിച്ച് അടങ്ങിയ സഖ്യം നേടിയത്. ജ്യോക്കോവിച്ച് നിന സ്റ്റോജനോവിച് സഖ്യം ജര്മ്മന് സഖ്യമായ കെവിന്, ലൗറ സഖ്യത്തെ നേരിട്ടുള്ള സെറ്റുകള്ക്ക് ആണ് തകര്ത്തത്. 61, 62 എന്ന സ്കോറിന് ജയം കണ്ട ജ്യോക്കോവിച്ച് സഖ്യം മെഡലിലേക്ക് ഒന്നു കൂടി അടുത്തു. ടോക്കിയോയില് ജ്യോക്കോവിച്ച് ഇരട്ട സ്വര്ണം നേടുമോ എന്നു കണ്ടു തന്നെ അറിയാം. പോളണ്ട് സഖ്യമായ ഇഗ സ്വിയാറ്റക്, ലൂക്കാസ് കുബോട്ട് സഖ്യത്തെ വീഴ്ത്തി റഷ്യന് ഒളിമ്ബിക് കമ്മിറ്റിയുടെ എലെന വെര്ഷിന, അസ്ലന് കാരസ്തേവ് സഖ്യവും സെമിയിലെത്തി. 64, 64 എന്ന സ്കോറിന് ആണ് റഷ്യന് സഖ്യം ജയിച്ചത്. ജപ്പാന് സഖ്യത്തെ സൂപ്പര് ടൈബ്രേക്കറില് വീഴ്ത്തി മറ്റൊരു റഷ്യന് സഖ്യമായ ആന്ദ്ര റൂബ്ലേവ്, ആനസ്ത്യാഷ്യ സഖ്യവും സെമിയില് എത്തി. അതേസമയം സിറ്റിപാസ്, സക്കാരി എന്നിവര് അടങ്ങിയ ഗ്രീക്ക് സഖ്യത്തെ വീഴ്ത്തി വനിത ഒന്നാം നമ്ബര് താരം ആഷ് ബാര്ട്ടി, ജോണ് പീര്സ് സഖ്യവും സെമിയില് എത്തി. സൂപ്പര് ടൈബ്രേക്കറില് ആയിരുന്നു ഓസ്ട്രേലിയന് ടീമിന്റെയും ജയം.